Waqt it-tnedija ser ikun hemm kumment kritiku ta' Dr Norbert Bugeja, poeta u akkademiku li jispeċjalizza fil-qari kritiku tal-letteratura. Dakinhar tat-tnedija, il-ktieb se jkun għall-bejgħ bi prezz speċjali. Din it-tnedija hija parti mill-programm ta' Spazju Kreattiv għall-2015/16. B'rabta mat-tnedija u bħala parti mill-ħidma ta' Spazju Kreattiv, Adrian Grima se jmexxi sessjonijiet ta' kitba kreattiva miftuħin għall-istudenti tal-iskejjel sekondarji.